തൃശ്ശൂര്‍ - വിക്കിപീഡിയ

# തൃശ്ശൂര്‍

### വിക്കിപീഡിയ, ഒരു സ്വതന്ത്ര വിജ്ഞാനകോശം.

കുറുക്കുവഴി(?)

തൃശ്ശൂര്‍
അപരനാമം: തൃശ്ശിവ പേരൂര്‍
തൃശ്ശൂര്‍
വിക്കിമാപ്പിയ‌ -- 10.52° N 76.21° E
ഭൂമിശാസ്ത്ര പ്രാധാന്യം | പട്ടണം
രാജ്യം | ഇന്ത്യ
സംസ്ഥാനം | കേരളം
ജില്ല | തൃശൂര്‍
ഭരണസ്ഥാപനങ്ങള്‍ | കോര്‍പ്പറേഷന്‍
മേയര്‍ | പ്രോഫസ്സര്‍ ആര്‍. ബിന്ദു
വിസ്തീര്‍ണ്ണം | 141.74ചതുരശ്ര കിലോമീറ്റര്‍
ജനസംഖ്യ | 744,739
ജനസാന്ദ്രത | 5,284/ച.കി.മീ
കോഡുകള്‍ • തപാല്‍ • ടെലിഫോണ്‍ | 680 xxx +91487
സമയമേഖല | UTC +5:30
പ്രധാന ആകര്‍ഷണങ്ങള്‍ | തൃശ്ശൂര്‍ പൂരം , കാഴ്ച്ച ബംഗ്ലാവ് , ക്ഷേത്രങ്ങള്‍ , പള്ളികള്‍

കേരളത്തിന്റെ സാംസ്കാരിക തലസ്ഥാനം എന്ന പേരില്‍ അറിയപ്പെട്ടുന്ന തൃശ്ശൂര്‍ പട്ടണം തൃശ്ശൂര്‍ ജില്ലയുടെ ഭരണ സിരാകേന്ദ്രം കൂടിയാണ്‌. കേരളത്തിന്റെ സാംസ്കാരിക തനിമ എടുത്തുകാണിക്കുന്ന പല കലാരൂപങ്ങളും തനതായ രീതിയില്‍ പഠിപ്പിക്കുന്ന കേരള കലാമണ്ഡലം ഇവിടെ അടുത്താണ്‌ (ചെറുതുരുത്തിയില്‍). ലോക പ്രശസ്തമായ തൃശ്ശൂര്‍ പൂരം ആണ്ടു തോറും അരങ്ങേറുന്നതും ഇവിടെ വെച്ചു തന്നെ.

കേരളീയമായ ശൈലിയില്‍ നിര്‍മ്മിച്ച ഒരു പാടു ഹിന്ദു ക്ഷേത്രങ്ങള്‍ ഈ നഗരത്തിലുണ്ട്‌. നഗരത്തിന്റെ മധ്യത്തില്‍ തേക്കിന്‍ കാട്‌ മൈതാനിയില്‍ ഉള്ള വടക്കും നാഥന്‍ ക്ഷേത്രവും അവിടുത്തെ കൂത്തമ്പലവും പ്രസിദ്ധമാണ്‌. റോമിലെ ബസലിക്കയുടെ അതേ മാതൃകയില്‍ നിര്‍മ്മിച്ച 'പുത്തന്‍ പള്ളിയും' ഈ നഗരത്തിന്റെ നടുവില്‍ തന്നെ ആണ്‌. ഹിന്ദുക്കളുടെ പുണ്യക്ഷേത്രമായ ഗുരുവായൂര്‍ അമ്പലം ഇവിടെ നിന്ന് 24 കി.മി. അകലെ ആണ്‌.

മലയാള സിനിമയില്‍ ഒരു വിപ്ലവം തന്നെ സൃഷ്ടിച്ച 'നീലക്കുയിലി'ന്റെ അണിയറ ശില്‍പികളില്‍ പ്രധാനിയായ രാമു കാര്യാട്ട്‌ തൃശ്ശൂര്‍ ജില്ലക്കാരനും ഈ നഗരത്തിലെ സജീവ സാന്നിധ്യവും ആയിരുന്നു. ഈ സിനിമയുടെ ആദ്യകാല പ്രവര്‍ത്തനങ്ങളും ചര്‍ച്ചകളും നടന്നത്‌ ഹൈ റോഡില്‍ ഉള്ള 'ശോഭന സ്റ്റുഡിയൊയില്‍' വെച്ചും. ചിറയിന്‍‌‌കീഴ് സ്വദേശി പരമേശ്വരന്‍ നായര്‍ തൃശ്ശുരിലേക്ക്‌ താമസം മാറ്റി തുടങ്ങിയ സ്റ്റുഡിയോ ആയിരുന്നു ഇത്‌.

കേരള രാഷ്ട്രീയത്തിലെ 'ലീഡര്‍' കെ.കരുണാകരന്‍ തന്റെ രാഷ്ട്രീയ തട്ടകം ആയി തെരന്‍ഞ്ഞെടുത്തതും തൃശ്ശുരിനെ തന്നെ. തൃശ്ശുര്‍ പൂങ്കുന്നത്തുള്ള സീതാറാം മില്ലിലെ ഒരു തൊഴിലാളി നേതാവായാണ്‌ കെ.കരുണാകരന്‍ തന്റെ രാഷ്ട്രീയ ജീവിതം ആരംഭിക്കുന്നത്‌. കരുണാകരന്റെ ആജീവാന്ത എതിരാളി ആയിരുന്ന ശ്രീ. നവാബ്‌ രാജേന്ദ്രന്‍ തന്റെ പത്രം 'നവാബ്‌' പ്രസിദ്ധീകരിച്ചിരുന്നതും ഇവിടെ നിന്നു തന്നെ. നീട്ടി വളര്‍ത്തിയ താടിയും, മുഷിഞ്ഞ വസ്ത്രങ്ങളും ധരിച്ച്‌ സ്വരാജ്‌ റൗണ്ടില്‍ നടന്നു നീങ്ങിയിരുന്ന ഈ മനുഷ്യന്‍ തൃശ്ശുര്‍ക്കാര്‍ക്ക്‌ സുപരിചിതന്‍ ആയിരുന്നു.

ആകാശവാണിയുടെ (ആള്‍ ഇന്‍ഡ്യാ റേഡിയോ) തൃശ്ശൂര്‍ സം‌പ്രേക്ഷണം നഗരത്തിനടുത്തു രാമവര്‍മ്മപുരത്തുള്ള കേന്ദ്രത്തില്‍ നിന്നാണ് നടത്തുന്നത്. കേരളത്തിലെ സുപ്രധാന റേഡിയോ സര്‍വീസുകളിലൊന്നാണ് ആകാശവാണിയുടെ തൃശ്ശൂര്‍ കേന്ദ്രം. പാലക്കാട്, മലപ്പുറം, തൃശ്ശൂര്‍ ജില്ലകളിലെ റേഡിയോ ശ്രോതാക്കള്‍ പ്രധാനമായും ആശ്രയിക്കുന്നത് ഈ പ്രക്ഷേപണമാണ്.

ശക്തന്‍ തമ്പുരാന്‍ മാര്ക്കറ്റ് ജങ്ഷന്‍

## [തിരുത്തുക] ഗതാഗത സൗകര്യങ്ങള്‍

റോഡ്‌ മാര്‍ഗ്ഗം: തൊട്ടടുത്ത്‌ കിടക്കുന്ന ജില്ലകളായ എറണാകുളം (കൊച്ചി), പാലക്കാട്‌, മലപ്പുറം എന്നിവിടങ്ങളില്‍ നിന്ന് റോഡ്‌ മാര്‍ഗ്ഗം തൃശ്ശൂരിലേക്ക്‌ എത്തിച്ചേരാം. നാഷണല്‍ ഹൈ വേ 47 തൃശ്ശൂരില്‍ നിന്നും 6 കിലോമീറ്റര്‍ അകലെയുള്ള മണ്ണുത്തി എന്ന സ്ഥലം വഴി കടന്നു പോകുന്നു. മണ്ണുത്തി ബൈപ്പാസ്‌ വഴിക്ക്‌ തൃശ്ശൂര്‍ നഗരത്തില്‍ എത്തിച്ചേരാവുന്നതാണ്‌. ധാരാളം സ്വകാര്യ ബസ്സുകളും, കെ.എസ്‌.ആര്‍.ടി.സി ബസ്സുകളും ഈ വഴിക്കു ഓടുന്നുണ്ട്‌.

റെയില്‍ മാര്‍ഗ്ഗം: തൃശ്ശൂര്‍ റെയില്‍ വേ സ്റ്റേഷന്‍ കേരളത്തിലെ പ്രധാന സ്റ്റേഷനുകളില്‍ ഒന്നാണ്‌. രാജധാനി എക്സ്പ്രസ്സ്‌ എന്ന തീവണ്ടി ഒഴികെയുള്ള യാത്ര തീവണ്ടികള്‍ ഈ സ്റ്റേഷനില്‍ നിര്‍ത്താറുണ്ട്‌. തൃശ്ശുരിന്റെ പ്രാന്തപ്രദേശത്ത്‌ പൂങ്കുന്നം എന്ന ഒരു സ്റ്റേഷനും ഉണ്ട്‌. പാസഞ്ചര്‍ വണ്ടികളും, ചുരുക്കം എക്സ്പ്രസ്സുകളും ഇവിടെ നിര്‍ത്താറുണ്ട്‌. ഗുരുവായൂര്‍ക്കുള്ള തീവണ്ടി പാത വഴി പിരിയുന്നത്‌ ഈ സ്റ്റേഷനില്‍ വെച്ചാണ്‌.

വിമാന മാര്‍ഗ്ഗം: തൃശ്ശുരിന്റെ ഏറ്റവും അടുത്തു കിടക്കുന്ന വിമാന താവളം നെടുമ്പാശ്ശേരിയില്‍ ഉള്ള കൊച്ചിന്‍ അന്താരാഷ്ട്ര വിമാന താവളം ആണ്‌. അവിടെ നിന്ന് റോഡ്‌ മാര്‍ഗ്ഗം തൃശ്ശൂരില്‍ എത്തിച്ചേരാന്‍ സാധിക്കും.

## [തിരുത്തുക] വിദ്യാലയങ്ങള്‍

- തരകന്‍സ് സ്കൂള്‍, അരണാട്ടുക (1932)
- സെന്റ്.തോമസ് സ്കൂള്‍ , തൃശ്ശൂര്‍
- ഗവ. മോഡല്‍ ബോയ്സ്‌ സ്കൂള്‍,തൃശ്ശൂര്‍
- ഗവ. മോഡല്‍ ഗേള്‍സ്‌ സ്കൂള്‍, തൃശ്ശൂര്‍
- ഗവ. ടെക്നിക്കല്‍ ഹൈസ്കൂള്‍, തൃശ്ശ്രൂര്‍
- സി.എ ം .എസ്. തൃശ്ശ്രൂര്‍
- വിവോകോദയം ഹൈസ്കൂള്‍, തൃശ്ശൂര്‍
- ഹരിശ്രീ വിദ്യാനിധി സ്കൂള്‍,തൃശ്ശൂര്‍
- സേക്രഡ്‌ ഹാര്‍ട്ട്‌ കോണ്‍ വെന്റ്‌ ഗേള്‍സ്‌ സ്കൂള്‍
- ഹോളി ഫാമിലി കോണ്‍ വെന്റ്‌ ഗേള്‍സ്‌ സ്കൂള്‍
- സെന്റ് . അന്‍സ് , പടിഞ്ഞാറെ കോട്ട
- എന്‍ എസ് എസ് ഇ എച് എം എസ് , പടിഞ്ഞാറേ കോട്ട.
- ഗവ. സ്കൂള്‍ , പൂങ്കുന്നം
- ചിന്മയാ വിദ്യാലയ

## [തിരുത്തുക] കലാലയങ്ങള്‍

- ശ്രീ കേരള വര്‍മ്മ കോളേജ്‌
- സെന്റ്‌. തോമസ്‌ കോളേജ്‌
- സെന്റ്‌. മേരിസ്‌ കോളേജ്‌
- വിമല കോളേജ്‌
- ഗവ. എഞ്ചീനിയറിങ്ങ്‌ കോളേജ്‌

## [തിരുത്തുക] ക്രമസമാധാനം/രക്ഷാ പ്രവര്‍ത്തനം

100 ആണ്‌ പൊലീസിനെ അടിയന്തിരമായി വിളിക്കാനുള്ള ടെലി ഫോണ്‍ നമ്പര്‍.തൃശ്ശുര്‍ ടൗണ്‍ ഈസ്റ്റ്‌ (ശക്തന്‍ തമ്പുരാന്‍ ബസ്‌ സ്റ്റാന്റിനു സമീപം), തൃശ്ശുര്‍ ടൗണ്‍ വെസ്റ്റ്‌ (അയ്യന്തോള്‍) തുടങ്ങി രണ്ടു സ്റ്റേഷന്‍ പരിധികളിലായി തൃശ്ശുര്‍ നഗരത്തിന്റെ ക്രമസമാധാന പാലനം വ്യാപിച്ചു കിടക്കുന്നു. ഇതു കൂടാതെ ഈസ്റ്റ്‌ സ്റ്റേഷന്‍ ഇന്‍സ്പെക്ടര്‍ക്കു കീഴിലായി ഒരു സബ്‌-ഇന്‍സ്പെക്ടറുടെ ചുമതലയില്‍ ഗതാഗത വിഭാഗവും (ട്രാഫിക്ക്‌) പ്രവര്‍ത്തിച്ചു വരുന്നു. ഇതു കൂടാതെ കണ്ട്രോള്‍ റൂമിന്റെ ഭാഗമായി പട്രോളിങ്ങ്‌ ജീപ്പുകളും (ഫ്ലയിംഗ്‌ സ്കാഡ്‌), മോട്ടോര്‍ സൈക്കിളുകളും (റേഞ്ചര്‍ വിഭാഗം) നഗരത്തിന്റെ പല ഭാഗത്തായി റോന്ത്‌ ചുറ്റുന്നു.

101 ആണ്‌ അഗ്നിശമന സേന വിഭാഗത്തിന്റെ സഹായം തേടാനുള്ള ടെലിഫോണ്‍ നമ്പര്‍. ഒരു അസിസ്റ്റന്റ്‌ ഡിവിഷണല്‍ ഫയര്‍ ഓഫീസറുടെ കീഴില്‍, ഒന്നിലധികം സ്റ്റേഷന്‍ ഓഫീസര്‍ മാരെ ഉള്‍പെടുത്തി, സുസസ്ജ്ജമായ ഒരു അഗ്നിശമന സേനാ വിഭാഗം തൃശ്ശൂര്‍ ശക്തന്‍ തമ്പുരാന്‍ ബസ്‌ സ്റ്റാന്‍ഡിന്‍ സമീപം ആയി നിലകൊള്ളുന്നു. അഗ്നിശമനം കൂടാതെ അപായത്തില്‍ പെട്ട ആളുകളെ രക്ഷിക്കലും ഈ സേനയുടെ കടമയാണ്‌.

## [തിരുത്തുക] ചിത്രങ്ങള്‍

മെറ്റ്രോപോലിട്ടന്‍സ് പാലസ്. | കൂര്‍ക്കഞ്ചേരി ശ്രീ മഹേശ്വര ക്ഷേത്രം | ശക്തന്‍ തമ്പുരാന്‍ കൊട്ടാരം. | വടക്കുംനാഥന്‍ ക്ഷേത്രം.
മാത്രുഭൂമി ഓഫിസ് | ജില്ലാ ആശുപത്രി | ടെലിഫോണ്‍ എക്സ്ചേഞ്ജ് | മൃഗാശുപത്രി
മെറ്റ്രോപോലിട്ടന്‍ ഹോസ്പ്പിറ്റല്‍ | രാമവര്‍മ്മ തമ്പുരാന്‍റെ പ്രതിമ | ശക്തന്‍ തമ്പുരാന്‍ ബസ് സ്റ്റാന്‍റ്

തൃശ്ശൂര്‍ - വിവരങ്ങള്‍

edit

ചരിത്രം | തൃശ്ശൂരിന്റെ ചരിത്രം,കൊച്ചി രാജ്യം, കേരള ചരിത്രം, ശക്തന്‍ തമ്പുരാന്‍, കൊടുങ്ങല്ലൂര്‍
പ്രധാന സ്ഥലങ്ങള്‍ | തൃശൂരിനടുത്തുള്ള പ്രധാനസ്ഥലങ്ങള്‍, തൃശൂരിലെ ഗ്രാമപ്രദേശങ്ങള്‍, സ്വരാജ് റൗണ്ട്, തൃശ്ശൂര്‍, തൃശ്ശൂര്‍ ജില്ല
സര്‍ക്കാര്‍ |
സ്ഥാപനങ്ങള്‍, ചരിത്രസ്മാരകങ്ങള്‍ | ശക്തന്‍ തമ്പുരാന്‍ കൊട്ടാരം, കേരള സംഗീത നാടക അക്കാ‍ദമി, കേരള സാഹിത്യ അക്കാദമി
വിദ്യാഭ്യാസം | തൃശ്ശൂര്‍ ജില്ലയിലെ വിദ്യാഭ്യാസ സ്ഥാപനങ്ങള്‍
ആശുപത്രികള്‍ | തൃശൂരിലെ പ്രധാന ആശുപത്രികള്‍
ഗതാഗതം | നെടുമ്പാശ്ശേരി അന്താരാഷ്ട്ര വിമാനത്താവളം
സംസ്കാരം | കേരളസംസ്കാരം, കേരളത്തിലെ പാചകം, മലയാളം, കേരള സാഹിത്യ അക്കാദമി, സംഗീത നാടക അക്കാദമി, കേരള ലളിതകലാ അക്കാഡമി
ആരാധനാലയങ്ങള്‍ | തൃശൂരിലെ ആരാധനാലയങ്ങള്‍, ഹൈന്ദവക്ഷേത്രങ്ങള്‍, വടക്കുംനാഥ ക്ഷേത്രം, ഗുരുവായൂര്‍ ക്ഷേത്രം, കല്‍ദായ സുറിയാനി പള്ളി |
മറ്റ് വിഷയങ്ങള്‍ | തൃശൂര്‍ പൂരം, ശക്തന്‍ തമ്പുരാന്‍

Retrieved from "http://ml.wikipedia.org../../../%E0%B4%A4/%E0%B5%83/%E0%B4%B6/%E0%B4%A4%E0%B5%83%E0%B4%B6%E0%B5%8D%E0%B4%B6%E0%B5%82%E0%B4%B0%E0%B5%8D%E2%80%8D.html"

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- ইমার ঠার/বিষ্ণুপ্রিয়া মণিপুরী
- Deutsch
- English
- Français
- Română
- தமிழ்